Közterület-felügyelői álláspályázat


Dunaharaszti Polgármesteri Hivatal a közszolgálati tisztviselőkről szóló 2011. évi CXCIX. törvény 45. § (1) bekezdése alapján pályázatot hirdet Dunaharaszti Polgármesteri Hivatal Rendészeti Iroda közterület-felügyelő munkakör betöltésére.

A közszolgálati jogviszony időtartama:	határozatlan idejű közszolgálati jogviszony
Foglalkoztatás jellege:				Teljes munkaidő

A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:
· A közterületek jogszerű használatának ellenőrzése, közterületen folytatott engedélyhez, illetve útkezelői hozzájáruláshoz kötött tevékenységek szabályszerűségének ellenőrzése,
· Közreműködés a közterület, az épített és a természeti környezet, a közrend, a közbiztonság, az önkormányzati vagyon védelmében,
· Közterület-felügyelői hatáskörbe tartozó intézkedések megtétele,
· Közreműködés a bűnmegelőzési feladatok megvalósításában.

Jogállás, illetmény és juttatások
A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései, valamint a Dunaharaszti Polgármesteri Hivatal szabályzatai az irányadók.

Pályázati feltételek:
· Magyar állampolgárság,
· Cselekvőképesség,
· Büntetlen előélet,
· Érettségi,
· B kategóriás vezetői engedély.

A pályázat elbírálásánál előnyt jelent:
· Hasonló munkakörben szerzett szakmai tapasztalat
· Közterület-felügyelői vizsga, vagy közszolgálati szakképesítés.

A pályázat részeként benyújtandó iratok, igazolások
· A 87/2019. (IV. 23.) Korm. rendelet 9. §-a alapján készített fényképes önéletrajz, 
· Iskolai végzettséget, képzettséget igazoló okiratok másolata,
· Hozzájárulás a személyes adatoknak a pályázati eljárással összefüggésben történő kezeléséhez az EU 2016/679. rend. 6. cikk 1.) bek. a) pont alapján, a „Hozzájáruló nyilatkozat adatkezeléshez” c. kézzel aláírt nyomtatvány elektronikus úton való csatolásával. 

A munkakör betölthető:		A pályázatok elbírálása után azonnal
Munkavégzés helye:			2330 Dunaharaszti, Dózsa György út 26., valamint
Dunaharaszti város illetékességi területe
Jelentkezési határidő:			2026. október 31.
A pályázat benyújtásának módja:	Elektronikus úton „közterület-felügyelő” tárgy megjelöléssel a rendeszet@dunaharaszti.hu e-mail címen keresztül.

